**EMLÉKEZTETŐ**

**a 2012. június 6-i EVDSZ Szövetségi Vezetőségi ülésről**

Helyszíne: Kék Duna Csónakház (Budapest, III. ker. Kossuth Lajos üdülőpart 108.)

Jelen voltak: a mellékelt jelenléti ív szerint

Napirendi pontok:

1. Előző SZV ülés emlékeztetőjének jóváhagyása
2. Az EVDSZ új munkafeltételeinek bemutatása

Gál Rezső megmutatta az Kék Duna Csónakház 3 emeletén elkészült EVDSZ irodákat. Tájékoztatást adott arról, hogy az MVM-EVDSZ együttműködési megállapodás aláírása után – várhatóan június végén – a költözés megtörténhet.

1. Tájékoztató az országos versenyszféra érdekegyeztetés aktuális kérdéseiről, valamint a T/7415. számú törvényjavaslat a munka törvénykönyvéről szóló 2012. évi I. törvény hatálybalépésével összefüggő átmeneti rendelkezésekről és törvénymódosításokról c. dokumentum tartalmáról, illetve parlamenti vitájáról

Előadók: Horváth Lajos LIGA ügyvezető alelnök, dr. Kiss Mihály munkajogász, szakértő

A téma felkészülése kapcsán a szövetségi vezetőségi ülés tagjai írásban megkapták a munka törvénye T/7415. sz. törvényjavaslatot. Mindkét előadó részletesen elemezte az aktuális kérdéseket.

Döntés született a tekintetben, hogy a parlamenti végszavazás után, a végleges törvény ismeretében a kérdés újra az SZV ülés elé kerül. A témában határozathozatalra nem került sor.

Hozzászólók:

Medveczki Zsolt, Lőrincz László, Bánkuti Ferenc, Kópis József, Németh Lajos, Gál Rezső

1. Az EVDSZ-hez benyújtott pályázatok áttekintése, kiértékelése, döntés

Az SZV tagjai kézhez kaptak egy írásos dokumentumot, mely valamennyi benyújtott pályázat paramétereit tartalmazta. Tekintettel arra is, hogy a beérkezett pályázati igénylések közel azonosak voltak a rendelkezésre álló forrás nagyságával a döntésre hamar sor került.

Hozzászólók:

Néber Tibor, Árkovics István, Medveczki Zsolt, Gembiczki Tibor

**17/2012. (06.06.) sz. határozat: A szövetségi vezetőség az írásban benyújtott pályázatokat jóváhagyta.**

*Határozathozatal módja: nyílt szavazás*

*Szavazás eredménye: három tartózkodással elfogadva*

1. Konzultáció a villamosenergia-iparban a munkakörelemzés-értékelés egyes gazdasági társaságoknál meglévő helyzetéről a HAY és egyéb rendszerek bevezetésének tapasztalatairól

Hozzászólók:

Bánkuti Ferenc, Kópis József, Réffi Péter, Gál Rezső, Németh Lajos, Horváth József, Nagy Sándor, Lőrincz László, dr. Kiss Mihály, Berkes Sándor

**18/2012. (06.06.) sz. határozat: A szövetségi vezetőség** **döntött arról, hogy felkéri dr. Kiss Mihály szakértőt gyűjtse össze a** **munkakör értékelési és -besorolási rendszer adataival kapcsolatos meglévő tapasztalatokat és azokról készítsen átfogó értékelést, melynek közzététele után e témát ismét napirendre tűzzük.**

*Határozathozatal módja: nyílt szavazás*

*Szavazás eredménye: egyhangúlag elfogadva*

1. 2012. szeptember 1-i-ig horvátországi program megbeszélése

Gál Rezső EVDSZ elnök ismertette a horvát energiaipari szakszervezetekkel történő tárgyalás eredményét. A szeptember 1-8-ig tartó programon erőmű-látogatásra, valamint konzultációs vitanap szervezésére kerül sor, valamint kulturális programok lebonyolítására.

**19/2012. (06.06.) sz. határozat: A beterjesztett programot szövetségi vezetőség jóváhagyta.**

*Határozathozatal módja: nyílt szavazás*

*Szavazás eredménye: egyhangúlag elfogadva*

1. Egyebek:
* Lőrincz László, az EVDSZ elnökének és elnökhelyettesének munkáltatói jogkör gyakorlója előterjesztést készített a 2012-es gazdasági év kapcsán. Ennek lényege, hogy a EVDSZ választott tisztségviselőinek bére az ágazati bérmegállapodásnak megfelelően alakuljon.

**20/2012. (06.06.) sz. határozat: A beterjesztett javaslatot a szövetségi vezetőség elfogadta.**

*Határozathozatal módja: nyílt szavazás*

*Szavazás eredménye: egyhangúlag elfogadva*

* Major Gábor, az Etikai Bizottság elnöke tájékoztatást adott arról, hogy az Etikai Bizottság létszáma 5 főről 4-re csökkent. Kéri, hogy az év utolsó negyedévében szervezendő kongresszuson az Etikai Bizottság új tagja kerüljön megválasztásra.
* Lőrincz László emlékeztette a szövetségi vezetőség tagjait, hogy a 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról c. dokumentum kapcsán határidős feladatot kell végrehajtani. (*Törvény a* [*www.vd.hu-n*](http://www.vd.hu-n) *megtalálható – a szerk.)*

E témában határozathozatalra került sor.

**21/2012. (06.06) sz. határozat: A szövetségi vezetőség készítsen egy dokumentumot az 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról c. törvény módosulása kapcsán, amelyben felhívja a tagszakszervezetek figyelmét a szükséges lépésekre és típus megoldásokat kínálva a közzétételi minimumokról. Felelős: dr. Szilágyi József. Határidő: június 20.**

*Határozathozatal módja: nyílt szavazás*

*Szavazás eredménye: egyhangúlag elfogadva*

Több hozzászólás nem volt, ezért Réffi Péter jó étvágyat és jó utat kívánt a kollégáknak.

K.m.f.

Az emlékeztetőt jóváhagyta:

 Gál Rezső Réffi Péter

 elnök levezető elnök

Az emlékeztetőt készítette:

Kádi Tünde

honlapszerkesztő